**ΣΥΝΤΟΜΟ ΒΙΟΓΡΑΦΙΚΟ ΓΕΩΡΓΙΟΥ ΚΟΡΦΙΑΤΗ**

Ο Δρ Γεώργιος Π. Κορφιάτης σήμερα κατέχει την Τιμητική Έδρα McLean στο Τμήμα Περιβαλλοντικής Μηχανικής στο Stevens Institute of Technology. Από το 2006 έως το 2016, ο Δρ Κορφιάτης υπηρέτησε ως Πρύτανης και Αντιπρόεδρος στο Stevens Institute of Technology, όπου ενήργησε ως Διευθυντής Ακαδημαϊκών Υποθέσεων του Πανεπιστημίου και ως πρώτος τῇ τάξει Αντιπρόεδρος. Ως Πρύτανης ήταν υπεύθυνος για όλα τα Ακαδημαϊκά Τμήματα, Σχολές, Κολέγια και Ερευνητικά Κέντρα, για τη διασφάλιση της διατήρησης της κουλτούρας, της ανθρώπινης αλλά και φυσικής υποδομής, που είναι αναγκαία για την επίτευξη των στόχων του Πανεπιστημίου. Ο ίδιος συνεργάστηκε στενά με Κοσμήτορες, Αντιπρυτάνεις και τη Σύγκλητο, για την ανάπτυξη και διατήρηση κοινοτήτων διεπιστημονικής έρευνας, την καθιέρωση ακαδημαϊκών κατευθύνσεων, την επίβλεψη αξιολογήσεων ακαδημαϊκών μονάδων, καθώς και την υλοποίηση των στρατηγικών πρωτοβουλιών, σύμφωνα με τη στρατηγική του Πανεπιστημίου.

Προηγουμένως, ο Δρ Κορφιάτης διατέλεσε ως Κοσμήτορας της Σχολής Μηχανικών Charles V. Schaefer, Jr. στο Stevens, όπως επίσης και ως Ιδρυτικός Διευθυντής του Κέντρου Περιβαλλοντικής Μηχανικής του Πανεπιστημίου, όπου διαχειρίστηκε ερευνητικά προγράμματα αξίας άνω των $ 30 εκατομμυρίων. Ο Δρ Κορφιάτης ήταν επίσης συν-ιδρυτής δύο επιχειρήσεων: της PlasmaSol Corp. και HydroGlobe LLC, όπου αργότερα εξαγοράστηκαν από εταιρείες που εντάσσονται στη λίστα Fortune 500.

Ο Δρ Κορφιάτης είναι ένας αναγνωρισμένος μελετητής στους τομείς των υδατικών πόρων, γεωυδρολογίας, ρύπανσης των υπογείων υδάτων, καθώς και της Περιβαλλοντικής και Γεωτεχνικής Μηχανικής. Έχει υπηρετήσει σε διάφορες επαγγελματικές επιτροπές και συμβούλια κατά τα τελευταία αρκετά χρόνια, τόσο εντός των ΗΠΑ, όσο και σε όλο τον κόσμο. Έχει συγγράψει πολλά βιβλία, επιστημονικές ανακοινώσεις σε περιοδικά, κεφάλαια βιβλίων και εκθέσεις έρευνας, όπως επίσης και οκτώ διπλώματα ευρεσιτεχνίας των ΗΠΑ.

Είναι μέλος της Ακαδημίας Εφευρετών των ΗΠΑ και ονομάστηκε ως Εφευρέτης της Χρονιάς από το New Jersey Inventor Hall of Fame το 2009.

Ο Δρ Κορφιάτης κατέχει πτυχίο Πολιτικού Μηχανικού, καθώς και μεταπτυχιακό και διδακτορικό στο τομέα Υδατικών Πόρων και Περιβαλλοντικής Μηχανικής από το Πανεπιστήμιο Rutgers. Είναι Επίτιμος Διδάκτορας του Πανεπιστημίου Stevens, του UKM-Εθνικού Πανεπιστημίου της Μαλαισίας και του Αριστοτελείου Πανεπιστημίου Θεσσαλονίκης.